Rikunarita-ORG/Wikinium huggingface dataset:
# Seventeen (νοτιοκορεατικό μουσικό συγκρότημα)

Οι **Seventeen** (κορεατικά: 세븐틴) είναι ένα νοτιοκορεατικό συγκρότημα σχηματισμένο από την Pledis Entertainment. Το συγκρότημα αποτελείται από τα εξής δεκατρία μέλη: S.Coups, Jeonghan, Joshua, Jun, Hoshi, Wonwoo, Woozi, DK, Mingyu, The8, Seungkwan, Vernon, και Dino. Οι Seventeen έχουν συγκεντρώσει μεγάλο κοινό από το ντεμπούτο τους και έχουν αναπτυχθεί σε ένα διεθνώς αναγνωρισμένο συγκρότημα K-pop με χαρακτηριστική μουσική και εμφανίσεις.

Οι Seventeen παράγουν οι ίδιοι τα τραγούδια τους, με τα μέλη να συμμετέχουν στη συγγραφή τραγουδιών, την παραγωγή μουσικής και την χορογραφία, μεταξύ άλλων πτυχών της μουσικής και των εμφανίσεών τους. Χωρίζονται σε τρία υπο-συγκροτήματα - hip-hop, vocal (φωνητικά) και performance (παράσταση) - κάθε ένα με διαφορετικό τομέα εξειδίκευσης.

## Παραπομπές
# Μοντέλο (επάγγελμα)

Μοντέλα στην πασαρέλα
Το **μοντέλο** ή **μανεκέν**, είναι πρόσωπο που προσλαμβάνεται για να προωθήσει, επιδείξει, ή να διαφημίσει εμπορικά προϊόντα (ιδιαίτερα μοντέρνο ρουχισμό) ή να υπηρετήσει ως οπτικό αντικείμενο για ανθρώπους που δημιουργούν έργα τέχνης. Ανάλογα το είδος εργασίας το μοντέλο καλείται να κάνει μόντελινγκ ρουχισμού, σώματος ή προσώπου.

Το μόντελινγκ θεωρείται ότι είναι διαφορετικό από άλλα είδη δημόσιας παράστασης, όπως η ηθοποιία, ο χορός ή η μίμηση. Το όριο μεταξύ του μόντελινγκ και της παράστασης ωστόσο δεν είναι καλά ορισμένο, αν και δραστηριότητες όπως η εμφάνιση σε μια ταινία ή θεατρικό δεν ονομάζονται ποτέ ως μόντελινγκ.

Είδη μόντελινγκ περιλαμβάνουν μοντέλα μόδας, δίαιτας, εσωρούχων, καλών τεχνών, μερών του σώματος και άλλα. Τα μοντέλα παρουσιάζονται σε μια ποικιλία μέσων που συμπεριλαμβάνουν βιβλία, περιοδικά, ταινίες, εφημερίδες, και τηλεόραση. Τα μοντέλα μόδας μερικές φορές παρουσιάζονται σε ταινίες, εκπομπές ριάλιτι και μουσικά βίντεο.

Ένα μοντέλο εργάζεται σε έναν οίκο μόδας (π.χ. Coco Chanel, Gucci) ή σε πρακτορείο μοντέλων (π.χ. ford models).

Μερικά από τα διασημότερα και πιο ακριβοπληρωμένα μοντέλα είναι η Ζιζέλ, η Αντριάνα Λίμα, και η Τζίτζι Χαντίντ.

## Διάσημα Μοντέλα

| (Ενδεικτικά με ηλικιακή σειρά) |
| --- |
| Γέννηση | Μοντέλο |
| 1965 | Λίντα Εβαντζελίστα |
| 1966 | Σίντι Κρόφορντ |
| 1970 | Κλόντια Σίφερ |
| Ναόμι Κάμπελ |
| 1971 | Αντριάνα Σκλεναρίκοβα |
| 1973 | Τάιρα Μπανκς |
| Χάιντι Κλουμ |
| 1974 | Κέιτ Μος |
| 1980 | Ζιζέλ Μπούντχεν |
| 1981 | Αλεσσάντρα Αμπρόζιο |
| Αντριάνα Λίμα |
| 1982 | Νατάλια Βοντιανόβα |
| 1983 | Μιράντα Κερ |
| 1985 | Λίλι Άλντριτζ |
| 1986 | Ιρίνα Σάικ |
| 1987 | Ρόζι Χάντινγκτον Γουάιτλι |
| 1988 | Κάντις Σουάνπολ |
| 1990 | Λάις Ριμπέιρο |
| 1991 | Έμιλι Ραταϊκόφσκι |
| Σάρα Σαμπάιο |
| 1992 | Κάρα Ντελεβίν |
| Κέιτ Άπτον |
| 1993 | Τζόσεφιν Σκράιβερ |
| Μπάρμπαρα Πάλβιν |
| 1995 | Τζίτζι Χαντίντ |
| Κέλι Γκέιλ |
| Κένταλ Τζένερ |
| 1996 | Μπέλα Χαντίντ |
| Χέιλι Μπάλντουιν |

## Παραπομπές
# Χεντάι

**Χεντάι** (ιαπωνικά: 変態 ή へんたい) είναι ιαπωνική λέξη που μπορεί να μεταφραστεί σαν "αλλαγή μορφής", "ανωμαλία" ή "μεταμόρφωση". Στην αργκό σημαίνει "το διεστραμμένο" (σεξουαλικά) και χρησιμοποιείται τόσο στην Ιαπωνία όσο και σε πολλές άλλες χώρες αναφορικά με ανιμέ, μάνγκα και βιντεοπαιχνίδια με σεξουαλικό ή πορνογραφικό περιεχόμενο. Ο όρος "χεντάι" (hentai) επίσης χρησιμοποιείται (έξω από την Ιαπωνία) για να αναφερθεί γενικά σε πορνογραφικά κόμικς που δεν είναι απαραίτητα ανιμέ ή μάνγκα. Αυτή είναι συχνότερα η περίπτωση εάν το εν λόγω κόμικ είναι μια μίμηση προϋπάρχοντος κόμικ ή ενός χαρακτήρα (π.χ. πορνογραφικό κόμικ της πριγκίπισσας Γιασμήν).

Το όνειρο της γυναίκας του ψαρά, ξυλογραφία 19ου αιώνα
Σε αντίθεση με τη φωτογραφική πορνογραφία, το χεντάι επιτρέπει πλήρη χρήση της φαντασίας σε αδύνατες ή και κοινωνικά απαράδεκτες σκηνές. Επίσης, πολλές φορές οι χαρακτήρες είναι φανταστικά πλάσματα με έντονες διαστροφές ή υπερφυσικά σεξουαλικά χαρίσματα.

## Κατηγορίες Χεντάι

Υπάρχουν δύο κύριες κατηγορίες χεντάι, ετεροφυλοφιλικού και ομοφυλοφιλικού τύπου. Η δεύτερη ομάδα μπορεί να διαχωριστεί περαιτέρω σε γιαόι (αρσενική ομοφυλοφιλία) και γιούρι (λεσβιακή ομοφυλοφιλία).

Δευτερεύουσες κατηγορίες είναι:

* *Μπακουνγιούου*, Γυναίκες με μεγάλα στήθη (κυριολεκτικά "ανατιναζόμενα στήθη").
* *BDSM*, σαδομαζοχισμός κάθε τύπου.
* *Μπουκκάκε*, ένας μεγάλος αριθμός ανδρών (σπανιότερα γυναικών) που εκσπερματώνουν πάνω σε μια γυναίκα.
* *Αχεγκάο* δηλαδή "τρελός έρωτας" συνήθως με γλώσσες έξω ή ματιά να γυρίζουν.
* *Catgirl* (ή "nekos", γάτα στα ιαπωνικά) γατόμορφες γυναίκες.
* Κοπρολαγνεία και ουρολαγνεία.
* Σεξ με παραμορφωμένα άτομα.
* *Έκτσι*, απλώς γυμνές ή ερωτικά ντυμένες γυναίκες.
* *Φουτανάρι*, γυναίκες με ανδρικά σεξουαλικά όργανα ή με πέος αντί για κλειτορίδα (συνήθως αυτά τα επιπλέον όργανα είναι τεράστια).
* *Γκούρο*, βίαιη σεξουαλικότητα, μερικές φορές με ακρωτηριασμούς.
* Αιμομιξία.
* *Lolicon*, παιδεραστικός έρωτα με μικρά κορίτσια ή μεταξύ μικρών κοριτσιών, ετεροφυλοφιλικός ή λεσβιακός.
* *Shotacon*, όπως το *Lolicon* αλλά με αγόρια, συνήθως ομοφυλοφιλικό με άλλα αγόρια, σπανιότερα με ενήλικες γυναίκες.
* Με έγκυους γυναίκες.
* Ερωτικός θηλασμός.
* Όντα φανταστικά ή αληθινά με πλοκάμια (τέρατα, εξωγήινοι, ζώα κλπ) που τα χρησιμοποιούν για να κάνουν έρωτα ή να βιάσουν κορίτσια (πιο σπάνια άνδρες).

## Δείτε επίσης

* Anime
* Manga

## Εξωτερικοί σύνδεσμοι

* (en) Hentai: Past and Present Χεντάι: παρελθόν και παρόν
* (en) The "hentai" thread
* (en) "H" δεν σημαίνει '"χεντάι"
# Εμβόλιο COVID-19 της Novavax

NVX-CoV2373| Εμβόλιο |
| --- |
| Target disease | Πρωτεϊνική ακίδα S του κορονοϊού Sars-Cov-2 |
| Είδος | Subunit |
| Κλινικά δεδομένα |
| Εμπορικές ονομασίες | Nuvaxovid |
| Δεδομένα άδειας | * ΕΕ EMA: yes
 |
| Κυκλοφορία |
| Κυκλοφορία | * EU: Παραχωρήθηκε άδεια κυκλοφορίας υπό όρους
 |
| Κωδικοί |
| DrugBank | DB15810 |

Το εμβόλιο COVID-19 της Novavax, με κωδική ονομασία **NVX-CoV2373** και με εμπορική ονομασία **Nuvaxoid** και **Covovax**, είναι ένα εμβόλιο τεχνολογίας πρωτεϊνικών υπομονάδων το οποίο αναπτύχθηκε από την φαρμακευτική εταιρεία Novavax και τον συνασπισμό CEPI.

Χορηγείται με ενδομυϊκά και είναι διπλού δοσολογικού σχήματος. Είναι ένα εμβόλιο υπομονάδων και διαφέρει από τα εμβόλια mRNA των BioΝTech-Pfizer και Moderna, των ιικών φορέων της Οξφόρδης-AstraZeneca και της J&J που έχουν πάρει άδεια χρήσης στην Ευρωπαϊκή Ένωση αλλά και των εμβολίων εξασθενημένων ιών της Sinovac και της Sinopharm. Πρόκειται για τεχνητές πρωτεΐνες που αναπαριστούν την πρωτεϊνική ακίδα (S) του κορονοϊού Sars-CoV-2. Η συγκεκριμένη τεχνολογία έχει χρησιμοποιηθεί σε άλλα δύο εμβόλια που αφορούν τον ιό των ανθρωπίνων θηλωμάτων και για την ηπατίτιδα Β.

Οι κλινικές δοκιμές που διεξήχθησαν έδειξαν σε δύο διαφορετικές μελέτες ισχυρή ανοσολογική απάντηση και προστασία από συμπωματική ασθένεια κατά της COVID-19 της τάξης 90.4% και 89.7% αντίστοιχα. Κατά την διάρκεια των κλινικών δοκιμών, οι παραλλαγές που ήταν κυρίαρχες στις περιοχές διεξαγωγής τους ήταν το αρχικό στέλεχος του κορονοϊού, η Άλφα και η Βήτα. Αυτή την στιγμή υπάρχουν λίγα δεδομένα για την αποτελεσματικότητα απέναντι στην Δέλτα και στην Όμικρον.

Το εμβόλιο της Novavax πήρε άδεια χρήσης υπό όρους στις 20 Δεκεμβρίου 2021 στην Ευρωπαϊκή Ένωση από τον Ευρωπαϊκό Οργανισμό Φαρμάκων για άτομα ηλικίας μεγαλύτερης των 18 ετών.

## Παραπομπές
# Λι Κετσιάνγκ

| Λι Κεσιάν |
| --- |
|  |
| Γενικές πληροφορίες |
| Όνομα στη μητρική γλώσσα | 李克强 (Απλοποιημένα Κινεζικά)  |
| Γέννηση | 3  Ιουλίου 1955 Χεφέι |
| Θάνατος | 27 Οκτωβρίου 2023 (68 ετών) Σαγκάη |
| Αιτία θανάτου | έμφραγμα του μυοκαρδίου |
| Συνθήκες θανάτου | φυσικά αίτια |
| Χώρα πολιτογράφησης | Λαϊκή Δημοκρατία της Κίνας |
| Θρησκεία | αθεϊσμός |
| Εκπαίδευση και γλώσσες |
| Μητρική γλώσσα | Κινεζικά |
| Ομιλούμενες γλώσσες | Μανδαρινικά κινέζικα Αγγλικά |
| Σπουδές | Πανεπιστήμιο του Πεκίνου (έως 1995) Hefei No. 8 High School (έως 1974) Πανεπιστήμιο του Πεκίνου (1978–1982) Hefei Nanmen Primary School (από 1962) |
| Πληροφορίες ασχολίας |
| Ιδιότητα | πολιτικός οικονομολόγος |
| Αξιοσημείωτο έργο | The Strategic Choice for China's Prosperity |
| Πολιτική τοποθέτηση |
| Πολιτικό κόμμα/Κίνημα | Κομμουνιστικό Κόμμα Κίνας |
| Πολιτική ιδεολογία | κομμουνισμός |
| Οικογένεια |
| Σύζυγος | Τσενγκ Χονγκ (1983–2023) |
| Γονείς | Li Fengsan |
| Αδέλφια | Li Keming |
| Αξιώματα και βραβεύσεις |
| Αξίωμα | Πρωθυπουργός της Λαϊκής Δημοκρατία της Κίνας (2013–2023) Αντίπροεδρος του Κρατικού Συμβουλίου της Λαϊκής Δημοκρατίας της Κίνας (2008–2013) Μέλος του Πολιτικού Γραφείου του Κομμουνιστικού Κόμματος της Κίνας (από 2007) First Secretary of the Communist Youth League of China (1993–1998) μέλος της Μόνιμης Επιτροπής του Πολιτικού Γραφείου του Κομμουνιστικού Κόμματος της Κίνας (2007–2022) d:Q123430641 (1976–1978) d:Q123430953 (από 1982) member of the standing committee of the Chinese Communist Youth Central Committee (από 1982) |
| Βραβεύσεις | Τάγμα του Πακιστάν (22  Μαΐου 2013) |
| Υπογραφή |
|  |
|  Σχετικά πολυμέσα |
|

Ο **Λι Κετσιάνγκ** (*李克强*, 1 Ιουλίου 1955 – 27 Οκτωβρίου 2023) ήταν Κινέζος πολιτικός και πρώην πρωθυπουργός της Λαϊκής Δημοκρατίας της Κίνας από το 2013 μέχρι το 2023. Ο Κετσιάνγκ ήταν εκτός από επικεφαλής της κυβέρνησης της Κίνας και ηγετική φυσιογνωμία όσον αφορά την οικονομική πολιτική της χώρας. Ακόμη ήταν και ο αντιπρόεδρος της Επιτροπής Εθνικής Ασφάλειας και ο δεύτερος στην Κεντρική Επιτροπή του Πολιτικού Γραφείου του Κομμουνιστικού Κόμματος Κίνας, που είναι το όργανο πού κυβερνά ντε φάκτο τη χώρα. Ο Κετσιάνγκ ανήκει στην πέμπτη γενιά ηγετικών στελεχών του ΚΚΚ.

Από το 2008 έως το 2013 ο Κετσιάνγκ υπηρέτησε στη θέση του Αναπληρωτή Πρωθυπουργού, στην κυβέρνηση του τότε Πρωθυπουργού Ουέν Ζιαμπάο. Οι επίσημες αρμοδιότητές του περιελάμβαναν την οικονομική ανάπτυξη, τον έλεγχο των τιμών, την κλιματική αλλαγή και τον μακροοικονομικό σχεδιασμό.

Η ανέλιξη του Κετσιάνγκ στο κόμμα άρχισε από την Κομμουνιστική Νεολαία. Από το 1998 έως το 2004 ο Κετσιάνγκ υπηρέτησε στη θέση του Κυβερνήτη της περιφέρειας Χενάν καθώς και σε αυτή του περιφερειακού Γραμματέα του Κόμματος. Κατόπιν μετακινήθηκε έως το 2007 στη θέση του περιφερειακού Γραμματέα της περιφέρειας Λιαονίνγκ.

Απεβίωσε από έμφραγμα του μυοκαρδίου στις 27 Οκτωβρίου 2023 σε ηλικία 68 ετών.

## Παραπομπές
# Αρένα Οκινάουα

Αρένα Οκινάουα|  |
| Διαχειριστής | d:Q126928136 |
| Είδος | αθλητικός χώρος υπό κατασκευή και αρένα |
| Έναρξη εργασιών | 12  Ιουλίου 2016 |
| Εγκαίνια | 2021 |
| Τοποθεσία |
| Wikimedia | © OpenStreetMap |
| Διεύθυνση | Οκινάουα Οκινάουα Ιαπωνία |
| Φορείς εκμετάλλευσης |
| Ριούκιου Γκόλντεν Κινγκς |
|  Σχετικά πολυμέσα |
|

Η **Αρένα Οκινάουα** (ιαπωνικά: 沖縄アリーナ), επίσης προσωρινά γνωστή ως **Αρένα Πολλαπλών Χρήσεων της Οκινάουα**, είναι κλειστή αρένα στην Οκινάουα της Ιαπωνίας. Άνοιξε το 2020 και θα είναι ένας από τα γήπεδα διεξαγωγής του Παγκοσμίου Κυπέλλου Καλαθοσφαίρισης του 2023.

## Ιστορικό

 Εργοτάξιο
Τα σχέδια για την κατασκευή της Αρένας Οκινάουα είχαν γίνει ήδη από το 2015. Το 2016, ανακοινώθηκε ότι ο αθλητικός χώρος θα κατασκευαστεί πάνω από την τοποθεσία που καταλαμβάνεται από τον δακτύλιο της πόλης Οκινάουα δίπλα στο αθλητικό πάρκο Κόζα. Ο Σατσίγιο Κουουάε, ο δήμαρχος της πόλης, παρουσίασε το γενικό σχέδιο για την αρένα πολλαπλών χρήσεων χωρητικότητας 10.000 ατόμων στις 12 Ιουλίου 2016. Η εγκατάσταση θα έχει πέντε ορόφους πάνω από το έδαφος και θα έχει χώρο στάθμευσης για 1.000 οχήματα.

Η Αρένα Οκινάουα θα έχει συνολική έκταση 26.000 τετραγωνικά μέτρα. Το εκτιμώμενο συνολικό κόστος της, συμπεριλαμβανομένων των εγκαταστάσεων στάθμευσης της, είναι 17 δισεκατομμύρια γιεν.

Η κατεδάφιση του δακτυλίου είχε προγραμματιστεί να ξεκινήσει το 2017 και ακολούθησε η κατασκευή του ίδιου του κτιρίου της αρένας. Η τελετή θεμελίωσης πραγματοποιήθηκε στις 25 Σεπτεμβρίου 2018 και προγραμματίζεται να ανοίξει τον Σεπτέμβριο του 2020.

## Χρήση

Η Αρένα Οκινάουα έχει προγραμματιστεί να είναι η έδρα της επαγγελματικής ομάδας καλαθοσφαίρισης Ριούκιου Γκόλντεν Κινγκς και πρόκειται επίσης να φιλοξενήσει σημαντικές εκδηλώσεις στην πόλη της Οκινάουα.

Θα είναι το μοναδικό γήπεδο της Ιαπωνίας στο Παγκόσμιο Κύπελλο Καλαθοσφαίρισης του 2023, το οποίο θα διοργανωθεί επίσης από κοινού από τις Φιλιππίνες και την Ινδονησία.

## Παραπομπές

## Εξωτερικοί σύνδεσμοι

* Επίσημος ιστότοπος (ιαπωνικά)
# Universal Music Group

|  |
| --- |
|  |
|  |
| Παλαιά επ. | * Decca Records (1934–1971)
* MCA Records (1971–1989)
* MCA Music Entertainment Group (1989–1996)
 |
| Κλάδος | Μουσική και διασκέδαση |
| Ίδρυση | Σεπτέμβριος 1934 (1934--9) |
| Ιδρυτής | Music Corporation of America |
| Έδρα | Σάντα Μόνικα, Καλιφόρνια, Ηνωμένες Πολιτείες Αμερικής και Ολλανδία |
| Περιοχές δραστηρ. | παγκόσμια |
| Σημαντικά πρόσωπα | Lucian Grainge (Πρόεδρος & CEO) Boyd Muir (CFO) |
| Μητρική | Vivendi |
| Τμήματα | Μέλη του Ομίλου |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

H **Universal Music Group** (σύντμηση: **UMG**) είναι ένας Αμερικανικός όμιλος μουσικών επιχειρήσεων παγκόσμιας εμβέλειας και θυγατρική του γαλλικού ομίλου Μ.Μ.Ε. Vivendi. Η έδρα της εταιρείας βρίσκεται στη Santa Monica Καλιφόρνιας. Πρόκειται για τη μία από τις "Τρεις Μεγάλες" δισκογραφικές εταιρείες, μαζί με την Sony Music και την Warner Music Group.

## Τοποθεσίες

### Λος Άντζελες

Η έδρα της Universal στη Σάντα Μόνικα της Καλιφόρνια.
Τα κεντρικά γραφεία της UMG βρίσκονται στο 2220 Colorado Avenue στη Σάντα Μόνικα.

Κτίριο της Universal στο Βερολίνο Friedrichshain
### Λονδίνο

Στο Κένσινγκτον, Λονδίνο.

### Βερολίνο

Η Universal Music GmbH είναι η γερμανική θυγατρική της Universal με έδρα στο Βερολίνο. Το 2002 μετακόμισε από το Αμβούργο στην περιοχή Friedrichshain στο ποταμό Spree.

### Άλλες τοποθεσίες

Universal Music Latin στο Woodland Hills, Καλιφόρνια. Universal Music Group Νάσβιλ στο Nashville, Tennessee. Universal Music Group στο Παρίσι, Γαλλία.

## Παραπομπές
# Παροχή υπηρεσιών

Η **παροχή υπηρεσιών** είναι οικονομικός όρος που αναφέρεται με τον χαρακτήρα του αγαθού που παρέχεται από επιχειρήσεις τριτογενούς παραγωγής, δηλαδή από επιχειρήσεις που δεν προσφέρουν κάποιο υλικό προϊόν, πρωτογενές ή μεταποιημένο π.χ. αγροτικό, βιοτεχνικό ή βιομηχανικό προϊόν, αλλά παρέχουν στους πελάτες τους υπηρεσίες.

Τέτοιες υπηρεσίες ενδεικτικά είναι οι παρεχόμενες από ελεύθερους επαγγελματίες καθώς και οι επιχειρησιακά οργανωμένες π.χ. διαφημιστικές, εκπαιδευτικές, οικοδομικές, τροφοδοσίας και καθαρισμού, κτηματομεσιτικές, μεταφορικές, τουριστικές, τραπεζικές υπηρεσίες, υγείας κλπ., όπως επίσης και όλο το εμπόριο διανομής αγαθών χονδρικού και λιανικού εμπορίου.

* Οι παροχές υπηρεσιών αποτελούν τη δεύτερη σπουδαία κατηγορία των οικονομικών αγαθών μετά τα υλικά αγαθά. Οι επιχειρήσεις που έχουν ως αντικείμενο την παροχή υπηρεσιών χαρακτηρίζονται ομοίως. Το σύνολο των ομοειδών αυτών επιχειρήσεων αποτελούν τον εμπορικό κλάδο παροχής υπηρεσιών που μπορεί να αφορά τοπικά μια περιοχή, ή μία χώρα, ή οικονομικό συνασπισμό χωρών π.χ. ΕΕ. Ο τριτογενής τομέας συνήθως ανπτύσεται στις μεγάλες πόλεις, ενώ αντίθετα ο πρωτογενής τομέας αναπτύσεται στις μικρές πόλεις και τα χωριά. Για να είναι επιτυχημένη μία τριτεγενής παραγωγή πρέπει να υποστηρίζεται από ένα υγιή πρωτογενή τομέα, και να μην υπάρχουν έντονες αποπληθωριστικές και πληθωριστικές πιέσεις στην οικονομία. Αποπληθωρισμός σημαίνει πολύ χαμηλές τιμές οι οποίες δημιουργούν εξαθλίωση στον πρωτογενή τομέα επίσης και στον τριτογενή τομέα με τη μέθοδο του ντόμινο. Επίσης ο πληθωρισμός δημιουργεί πολύ υψηλές τιμές αισχροκέρδεια και ανικανότητα σε υγιείς συναλλαγές. Ως εκ τούτου είναι σωστό να υπάρχει μία ισορροπία στις τιμές υπηρεσιών και αγαθών.

## Δείτε επίσης

* Οδηγία για διασυνοριακή παροχή υπηρεσιών της ΕΕ ή "Οδηγία για υπηρεσίες ΕΕ".
# Digital Millennium Copyright Act

Ο **νόμος για τα δικαιώματα πνευματικής ιδιοκτησίας στην ψηφιακή χιλιετία** (DMCA) είναι νόμος των Ηνωμένων Πολιτειών για τα πνευματικά δικαιώματα του 1998 που εφαρμόζει δύο συνθήκες του 1996 του Παγκόσμιου Οργανισμού Διανοητικής Ιδιοκτησίας (WIPO). Ποινικοποιεί την παραγωγή και τη διάδοση τεχνολογίας, συσκευών ή υπηρεσιών που αποσκοπούν στην παράκαμψη μέτρων που ελέγχουν την πρόσβαση σε έργα που προστατεύονται από πνευματικά δικαιώματα (κοινώς γνωστή ως διαχείριση ψηφιακών δικαιωμάτων ή DRM). Ποινικοποιεί επίσης την πράξη της παράκαμψης ενός ελέγχου πρόσβασης, ανεξάρτητα από το αν υπάρχει ή όχι πραγματική παραβίαση των πνευματικών δικαιωμάτων. Επιπλέον, το DMCA αυξάνει τις κυρώσεις για παραβίαση πνευματικών δικαιωμάτων στο Διαδίκτυο. Εγκρίθηκε στις 12 Οκτωβρίου 1998, με ομόφωνη ψηφοφορία στη Γερουσία των Ηνωμένων Πολιτειών και υπογράφηκε σε νόμο από τον Πρόεδρο Μπιλ Κλίντον στις 28 Οκτωβρίου 1998, το DMCA τροποποίησε τον Τίτλο 17 του Κώδικα των Ηνωμένων Πολιτειών για να επεκτείνει την εμβέλεια των πνευματικών δικαιωμάτων, περιορίζοντας ταυτόχρονα τα ευθύνη των παρόχων διαδικτυακών υπηρεσιών για παραβίαση πνευματικών δικαιωμάτων από τους χρήστες τους.

## Παραπομπές
# Κάρμα

Η ακριβέστερη ερμηνεία για την Σανσκριτική λέξη **κάρμα,** δίνεται στο βιβλίο του Θεοδώρου Παντουβά "ΜΠΑΓΚΑΒΑΤ ΓΚΙΤΑ" (ΤΟ ΤΡΑΓΟΥΔΙ ΤΟΥ ΚΡΙΣΝΑ). Είναι λέξη που παράγεται απ' τη σανσκριτική ρίζα Kri (πράττω, ενεργώ) και σημαίνει ενέργεια, πράξη, έργο. Σημαίνει ακόμα και τον Νόμο του Κάρμα, σύμφωνα με τον οποίο ο άνθρωπος δρέπει, αναπόφευκτα, τους καρπούς των πράξεων και σκέψεών του. Αν οι πράξεις/σκέψεις του είναι καλές, καλοί θα είναι κι οι καρποί τους, τα αποτελέσματά τους. Αν όμως είναι κακές, κακοί θα είναι κι' οι καρποί τους, δηλαδή τα αποτελέσματά τους.

Υπάρχουν τριών ειδών Κάρμα: 1) Αυτό που δημιουργείται σε τούτη τη ζωή και θα καρποφορήσει στο μέλλον. 2) Αυτό που μαζεύτηκε από προηγούμενες ζωές και που έχει αρχίσει να καρποφορεί σε τούτη τη ζωή,όπου και πρέπει να εξαντληθεί. Από αυτό προσδιορίζεται η τωρινή ζωή μας, αν γεννηθούμε πρίγκιπες ή ζητιάνοι, αν ζήσουμε στην ευτυχία ή στην κακομοιριά κ.τ.λ. και 3) Αυτό που δημιουργήθηκε σε προηγούμενες ζωές και που περιμένει να καρποφορήσει σε μια μελλοντική ζωή.

Ο παντουβας (αψογος μεταφραστης) εννοουσε το καρμα σαν δυναμη που υπερτερει ή ενυπαρχει, ακομα και της υπαρξης της υλης. (κρισνα προς αρζουνα) Εδω, η εξηγηση που δινεται ειναι πως το καρμα εννοει «πρακριτι» ενω ειναι κατι πολυ διαφορετικο

Η λέξη κάρμα φέρεται περισσότερο ως σανσκριτική και σημαίνει γενικά "δράση". Ετυμολογικά η λέξη "Καρ" σημαίνει δράση ενώ η λέξη "μα" σημαίνει το αποτέλεσμα.

Κατά τον Ινδουισμό και τον Βουδισμό, το κάρμα αναφέρεται στην έννοια του νόμου της σχέσεως μεταξύ αιτίας και αποτελέσματος προσδιορίζοντας ότι κάθε πράξη είναι αποτέλεσμα αιτίας του παρελθόντος και συγχρόνως αιτία άλλων πράξεων που θ΄ ακολουθήσουν στο μέλλον. Έτσι ο νόμος του *κάρμα* ταυτίζεται με τον νόμο της αιτιότητας, της αναπόφευκτης δηλαδή σχέσεως αιτίου και αιτιατού, ο νόμος της δράσης και της αντίδρασης, ο νόμος της δικαιοσύνης και της ισορροπίας, που ακολουθούν την εφαρμογή του σε κάθε εκδήλωση της ζωής με συνέπεια να διαμορφώνεται ανάλογα απ΄ αυτό το ίδιο το κάρμα.

Σύμφωνα με τη δοξασία αυτή, το κάρμα ακολουθεί τον άνθρωπο κατά τις επίγειες ενσαρκώσεις του, τις συνθήκες των οποίων και προσδιορίζει. Έτσι, όσο ο άνθρωπος εξελίσσεται τόσο λιγότερο εξαρτάται από τα δεσμά του κάρμα, με συνέπεια να καταστεί ο ίδιος συνειδητός δημιουργός των συνθηκών της ζωής του. Η αποδοχή του νόμου του κάρμα προϋποθέτει και την αποδοχή μιας άλλης έννοιας που επίσης συναντάμε στον Ινδουισμό και στον Βουδισμό, η οποία περιγράφεται με τον όρο Μετενσάρκωση.

## Παραπομπές

## Πηγές

* *Νεώτερον Εγκυκλoπαιδικόν Λεξικόν Ηλίου*

## Εξωτερικοί σύνδεσμοι

* Πολυμέσα σχετικά με το θέμα  Κάρμα στο Wikimedia Commons
* Λεξιλογικός ορισμός του κάρμα  στο Βικιλεξικό
# Ίμπιζα

Ίμπιζα| *Eivissa* |
| --- |
| Σημαία |
|  |
| Γεωγραφία |
| Τοποθεσία | Μεσόγειος Θάλασσα |
| Αρχιπέλαγος | Βαλεαρίδες Νήσοι |
| Έκταση | 572,56 km² |
| Υψόμετρο | 475 μ |
| Υψηλότερη κορυφή | Σα Ταλάια |
| Χώρα |
| **Ισπανία** |
| Περιφέρεια | Βαλεαρίδες Νήσοι |
| Επαρχία | Βαλεαρίδες Νήσοι |
| Πρωτεύουσα | Ίμπιζα (πληθ. 49.768) |
| Δημογραφικά |
| Πληθυσμός | 133.594 (απογραφής 2011) |
| Πυκνότητα | 233,3 /χλμ2 |
| Πρόσθετες πληροφορίες |
| Ιστοσελίδα | www.eivissa.es |
|  Σχετικά πολυμέσα |

Δορυφορική εικόνα της Ίμπιζας
Η παλιά πόλη της Ίμπιζας
Η **Ίμπιζα** (ισπανικά: *Ibiza*‎‎ (Ιμπίθα), καταλανικά: *Eivissa*‎‎ (Εϊβίσα), προφέρεται: [əjˈvisə]) είναι το τρίτο σε μέγεθος νησί από τις νήσους Πιτυούσες που ανήκουν στο αρχιπέλαγος και την ομώνυμη αυτοδιοικούμενη περιφέρεια των Βαλεαρίδων Νήσων, στην Ισπανία. Έχει έκταση 572 χλμ² και πληθυσμό 133.702 κατοίκων (2013).

Το νησί της Εϊβίσα είναι πολύ γνωστό για τα καλοκαιρινά πάρτι του, και χιλιάδες τουρίστες το πλημμυρίζουν για τη βραδινή ζωή του. Ένα από τα πολλά διάσημα κλαμπ, μπαρ και καφέ του νησιού είναι και το Καφέ ντελ Μαρ.

## Ιστορική αναδρομή

Το νησί στην αρχαιότητα ήταν αποικία των Φοινίκων. Συνδέονταν στενά με την Καρχηδόνα.

### Τοπωνύμιο

Σήμερα το νησί φέρει επίσημα μόνο την καταλανική μορφή του ονόματός του, που είναι **Εϊβίσα** (Eivissa), ενώ χρησιμοποιείται ευρέως και η αντίστοιχη ισπανική, **Ιμπίθα** (Ibiza). Η καρχηδονιακή επιγραφή *'ybsm* που εμφανίζεται σε νομίσματα αποτελεί μάλλον τη λέξη από την οποία προήλθαν οι μετέπειτα μορφές του ονόματος του νησιού. Οι δύο ερμηνείες του καρχηδονιακού ονόματος δείχνουν είτε προς την ερμηνεία του ως «νησιού των πεύκων», αντίστοιχη με την ελληνική ονομασία «Πιτυούσες» είτε προς την ερμηνεία ως «νησιού των ακολούθων του Μπες», ενός τοπικού θεού σημιτικής προέλευσης. Η πρώτη αναφορά σε γραπτό κείμενο βρίσκεται στον Ηρόδοτο (Ἐβυσός) και τον ακολουθούν ο Διονύσιος ο Αλικαρνασσεύς (Βοῦσος), ο Στράβων και ο Πτολεμαίος. Στα λατινικά η καθιερωμένη μορφή ήταν Ebusus που μετατράπηκε από τους Άραβες κατακτητές σε Υebisa*.* Στην τοπική ρομανική διάλεκτο η αραβική ονομασία μεταμορφώθηκε σε Eviça που έδωσε με τη σειρά του τη μετέπειτα καταλανική Eivissa, της οποίας πρώτη αναφορά έχουμε στο *Liber Maiolichinus* του 1115.

## Πηγές

* Ygeiaonline.gr: Ιμπίθα

## Σημειώσεις και παραπομπές